Na temelju članka 98. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10 ispravak, 90/11, 16/12, 86/12, 94/13, 152/14, 7/17, 68/18 i 98/19) Školski odbor Gospodarske škole, Čakovec na prijedlog ravnatelja na svojoj 39. sjednici održanoj dana 19. studenog 2019. godine donosi:

**ODLUKU**

**o izmjenama i dopunama Statuta Gospodarske škole**

Članak 1.

U Statutu Gospodarske škole, Čakovec, KLASA: 003-05/19-01/1, URBROJ: 2109-60-01-19-3 od 4. veljače 2019. godine u članku 10. stavak 1. mijenja se i glasi:

„Djelatnost škole je:

- redovito obrazovanje učenika u četverogodišnjem i trogodišnjem trajanju za stjecanje srednje i niže stručne spreme u obrazovnim sektorima:

 - Poljoprivreda, prehrana i veterina

 - Tekstil i koža

 - Promet i logistika

 - Osobne, usluge zaštite i druge usluge

- srednjoškolsko obrazovanje odraslih - stjecanje srednje stručne spreme, prekvalifikacija, usavršavanje, dokvalifikacija i osposobljavanje

- osposobljavanje kandidata za vozače

- poslovi organiziranja vozačkih ispita

- provođenje programa za stjecanje početnih kvalifikacija i periodičke izobrazbe vozača.“

Članak 2.

Međimurska županija, osnivač škole, je dao svoju suglasnost na navedene dopune i izmjene Statuta Gospodarske škole Zaključkom o davanju suglasnosti na Odluku Školskog odbora Gospodarske škole Čakovec o Izmjenama i dopunama Statuta Gospodarske škole KLASA: 602-03/19-03/27, URBROJ: 2109/1-01-19-2 od 8. studenog 2019. godine.

KLASA: 003-05/19-01/5

URBROJ: 2109-60-01-19-4

Čakovec, 19. studenog 2019. godine

 Predsjednik Školskog odbora:

Elvis Novak, dipl. ing.